armvectores/hy_wikipedia_2023 huggingface dataset:
Հանս Ֆիշեր

Հանս Ֆիշեր (գերմ.՝ Hans Fischer, հուլիսի 27, 1881(1881-07-27)[…], Հյոխստ, Գերմանիա և Ֆրանկֆուրտ, Վիսբադեն, Հեսսե-Նասաու, Պրուսիայի թագավորություն, Գերմանական կայսրություն - մարտի 31, 1945(1945-03-31)[…], Մյունխեն, Բավարիա), գերմանացի քիմիկոս-օրգանիկ և կենսաքիմիկոս, բժշկագիտության դոկտոր (1908)։
Ավարտել է Մարբուրգի համալսարանը (1904)։ Եղել է Ինսբրուկի (1916-ից), Վիեննայի (1918-ից) համալսարանների և Մյունխենի բարձրագույն տեխնիկական դպրոցի (1921-1945) պրոֆեսոր։ Հիմնական աշխատանքները վերաբերում են պիրոլի և նրա ածանցյալների քիմիային։ Իրականացրել է պորֆիրինի (1927), արյան և լեղու ներկող նյութերի՝ հեմինի (1929) և բիլիռուբինի (1931) սինթեզը։ Ցույց է տվել, որ արյան հեմոգլոբինը կազմված է գլոբին սպիտակուցից և երկաթի կոմպլեքս միացությունից՝ հեմինից։ 1940 թվականին բացահայտել է «a-» և «b-» քլորոֆիլների կառուցվածքը։
1930 թվականին ստացել է Նոբելյան մրցանակ։


== Ծանոթագրություններ ==
(7147) Ֆեյթ

(7147) Ֆեյթ (անգլ.՝ Feijth), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,425355 ա. մ., առավելագույնը մոտենում է 1,9629 ա. մ. հեռավորության վրա և հեռանում 2,8878 ա. մ.։ Արեգակի շուրջ մեկ ամբողջական պտույտ է կատարում 1379,63 երկրային օրվա ընթացքում, իր ուղեծրով շարժվելով միջինում 0,26094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7147) Ֆեյթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թերի Ռիդ

Թերի Ռիդ (անգլ.՝ Terry Reid, նոյեմբերի 13, 1949(1949-11-13), Հանթինգդոն, Քեմբրիջշիր, Քեմբրիջշիր, Անգլիա, Միացյալ Թագավորություն), բրիտանացի ռոք երաժիշտ, երգիչ և կիթառահար։


== Կենսագրություն ==
Ռիդն իր երաժշտական ​​կարիերան սկսել է 15 տարեկան հասակում՝ միանալով Պիտեր Ջեյի The Jaywalkers խմբին։ 1966 թվականին խումբը Ալբերտ թագավորական սրահում ելույթ է ունեցել The Rolling Stones-ի համերգի առաջին մասում, որից հետո, The Hollies-ի Նեշ Գրեմի միջոցով, նրանք պայմանագիր են կնքել Columbia Records-ի հետ։ «The Hand Don’t Fit the Glove» սինգլը ունեցել է չափավոր հաջողություններ հիթ-շքերթներում, բայց այս պահին խումբն արդեն կազմալուծվել է։
Թերի Ռիդը սկսել է իր սոլո կարիերան և հենց առաջին «Better By Far» սինգլով (ձայնագրվել է պրոդյուսեր Միկի Մոստի հետ) մտել է հիթ-շքերթներ։ Ռոք լսարանին նա հայտնի է դարձել 1968 թվականին, երբ Cream խմբի հետ ձեռնարկեց ամերիկյան շրջագայություն։ Նա իր վերջին համերգը նվագել է Miami Pop Festival-ում և ուժեղ տպավորություն է թողել երաժշտական ​​մամուլում, որից հետո մի քանի անգամ շրջագայել է Մեծ Բրիտանիայում, մասնավորապես՝ Jethro Tull-ի և Fleetwood Mac-ի հետ։ 
Ջիմի Փեյջը հետաքրքրվել է Ռիդի աշխատանքով։ The Yardbirds-ի կազմալուծումից հետո նա առաջարկել է Ռիդին դառնալ իր նոր խմբի մենակատարը։ Ռիդը հրաժարվել է՝ վկայակոչելով պայմանագրային պարտավորությունները, բայց առաջարկել է ուշադրություն դարձնել Բիրմինգհեմի երիտասարդ վոկալիստ Ռոբերտ Պլանտին՝ այդպիսով նշանակալից դեր ունենալով Led Zeppelin-ի կազմի ձևավորման գործում։ Ավելի ուշ, նման իրավիճակում, Ռիդը հրաժարվել է փոխարինել Ռոդ Էվանսին Deep Purple-ում՝ տեղը զիջելով Յան Գիլլանին։ 
Ռիդի առաջին Bang, Bang You’re Terry Reid ալբոմը (1968) մտել է ամերիկյան Top 200, բայց, որքան էլ տարօրինակ է, Բրիտանիայում ընդհանրապես չի թողարկվել։ Երկրորդը՝ Terry Reid-ը (1969), համարվել է լավագույնը նրա կարիերայում։ Թողարկումից հետո Ռիդը շարունակել է շրջագայությունները` կրկին The Rolling Stones-ի հետ միասին։ 1969 թվականին, Միկի Մոստի հետ բաժանվելուց հետո (ով ցանկանում էր նրան դարձնել լիրիկական բալլադ երգիչ), Ռիդը տեղափոխվել է Կալիֆոռնիա։ 1970 թվականին նա ժամանակավորապես վերադարձել է Անգլիա, որտեղ ելույթ է ունեցել Isle of Wight փառատոնում։ 
1973 թվականին նա նոր պայմանագիր է կնքել Atlantic Records-ի հետ և թողարկել է River ալբոմը (ձայնագրվել է պրոդյուսեր Էդի Օֆֆորդի կողմից), որը լավ է ընդունվել քննադատների կողմից, բայց վաճառքի առումով հաջող չէր։ Հետագա տարիներին Թերի Ռիդը մի քանի անգամ փոխել է լեյբլները, իսկ 1981 թվականին հեռացել է ակտիվ սոլո գործունեությունից և դարձել նստաշրջանի երաժիշտ։ 
1991 թվականին Ռիդը վերադարձել է նոր The Drive rսոլո ալբոմով , որը ձայնագրել է պրոդյուսեր Հորն Թրևրի հետ։ «The Whole of the Moon»  սինգլը վաճառքի առումով  հաջողություն չի ունեցել, բայց լայն աջակցություն է ստացել ամերիկյան ռադիոյով։ Այդ ժամանակից ի վեր Ռիդը երբեմն համերգներ է նվագել։  


== Դիսկոգրաֆիա ==


=== Ստուդիական ալբոմներ ===
Bang, Bang You’re Terry Reid (1968)
 Terry Reid (1969) (US: Move Over for Terry Reid)
River (1973)
Seed of Memory (1976)
Rogue Waves (1979)
The Driver (1991)
Alive (2004)


== Ծանոթագրություններ ==


== Արտաքին հղումներ ==
www.terryreid.com. — Թերի Ռիդի պաշտոնական կայք։
Crawdaddy. — Рецензия на River
Terry Reid: The Independent
Լունշինո

Լունշինո (ռուս.՝ Луньшино), գյուղ Ռուսաստանի, Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անիսկինո (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ Անիսկինո (այլ կիրառումներ)Անիսկինո (ուկրաիներեն՝ Анискине), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Անիսկինո գյուղում բնակվում էր 176 մարդ։ Բնակավայրը զբաղեցնում է 0,707 կմ² տարածք։ Բնակչության խտությունը կազմում էր 248,94 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոպկա (Իկորեցի վտակ)

Անվան այլ կիրառումների համար տե՛ս՝ Տոպկա (այլ կիրառումներ)Տոպկա (ռուս.՝ Топка), գետ Ռուսաստանում, հոսում է Վորոնեժի մարզում։ Գետաբերանը տեղակայված է Իկորեց գետի աջ ափում՝ 15 կմ հեռավորության վրա։ Գետի երկարությունը 18 կմ է, ավազանի տարածքը 259 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101012107000003732
Հիդրոլոգիական ուսումնասիրությունների կոդը - 107000373
Ավազանի կոդը - 05.01.01.010
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պտուղ (սաղմնաբանություն)

Անվան այլ կիրառումների համար տե՛ս՝ Պտուղ (այլ կիրառումներ)Պտուղ (լատ.՝ fetus), կաթնասուն կենդանին կամ մարդը սաղմնային զարգացման շըրջանում՝ հիմնական օրգան-համակարգերի սկզբնավորումից հետո, մարդու համար այդ շրջանն ընդգրկում Է հղիության 9-րդ շաբաթից մինչև ծնվելու պահը։


=== 9-րդ շաբաթում ===
Պտուղն ընդունում է մարդու մարմնին բնորոշ արտաքին տեսք, պարզ տարբերվում են գլուխը, մարմինը, վերջույթները և այլն։ Պտուղի երկարությունը լինում Է 3 - 4 սմ։ Պտուղի շնչառությունը, սնուցումը, նյութափոխանակությունն ու արտաթորությունն իրականանում են ընկերքի միջոցով։


=== 4-րդ ամիս ===
Ձևավորվում է Պտուղի դեմքը, վերջույթների շարժումները դառնում են ակտիվ։


=== 5-րդ ամիս ===
Պտղի երկարությունը 25 սմ է, զանգվածը՝ 250-300 գ։ Մաշկը կարմիր է՝ աղվամազերով և լոռանման քսուքով պատված, աղիքներում գոյանում է նախակղանքը (մեկոնիում). մայրըն զգում է պտղի շարժումները, որովայնի աուսկուլտացիայով լսվում է պտուղի սրտխփոցը։


=== 6-րդ ամիս ===
Վերջին շարժումները դառնում են ավելի ակտիվ։ Այդ շրջանում պտուղը կարող է ծնվել ողջ, շնչառական շարժումներն առկա են, սակայն, որպես կանոն, պտուղը մահանում Է խիստ անհասությունից։


=== 7-րդ ամիս ===
Ամսվա վերջին ենթամաշկային ճարպաշերտը անբավարար էզարգացած, մաշկը կնճռոտ է՝ պատված լոռանման քսուքով և աղվամազերով։ Քթի և ականջների աճառները փափուկ են, եղունգները չեն հասնում մինչև մատների ծայրերը։ Այս շրջանում պտուղը ծնվում է ողջ, ինքնուրույն շնչում է, բայց սովորաբար քիչ կենսունակ է։


=== 8-րդ ամիս ===
Ամսվա սկզբին (հղիության 28-րդ շաբաթը) պտուղը համարվում է անհաս, բայց կենսունակ, այդ շրջանում «ասում են ծնված երեխան կարող է ապրել միայն խնամքի որոշ կանոնների պահպանման դեպքում։ 8-րդ ամսվա վերջին Պտուղի երկարությունը 38 - 40 սմ է, զանգվածը՝ 1500-1600 գ, ծնվում է կենսունակ, սակայն պահանջում է հատուկ խնամք։


=== 9-րդ ամիս ===
Պտղի զանգվածը դառնում Է 2300 - 2500 գ, ավելանում Է ենթամաշկի ճարպը, մաշկը դառնում է հարթ, վարդագույն, աղվամազերը քչանում են, գլխի մազերը երկարում են։ Գլուխը համեմատաբար մեծ է, գանգի ուղեղային հատվածի ոսկրերի միջև կան արտահայտված կարեր և աղբյուրակներ։ Գանգի դիմային մասը ուղեղայինի համեմատ փոքր է։
10-րդ լուսնամսվա վերջին անհասության բոլոր նշանները վերանում են և պտուղը ծնվում է։
Սերին (այլ կիրառումներ)

Սերին, կարող է վերաբերել՝

Սերին - բնական ամինաթթու
Սերին - գյուղ Արևմտյան Հայաստանում, Կիլիկիայի Ուրֆայի նահանգում
Մինիկ

Մինիկ, հայկական իգական անուն։ Առաջացել է հայերեն մին՝ «միակ, մի հատիկ, աննման» բառից։ Մին անվան փաղաքշական ձևն է։ Մեկ անգամ հիշատակվել է Մինիկ ձևով անթվական մի հիշատակարանում։


== Ծանոթագրություններ ==
Օսովո (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՕսովոՕսովո (ռուս.՝ Осово), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլանովա դ'Ալբենգա

Վիլանովա դ'Ալբենգա  (իտալերեն՝ Villanova d'Albenga)՝ կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 224 մարդ, խտությունը՝ 22 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 17038։ Հեռախոսային կոդ՝+39 0182։
Բնակավայրի հովանավորն Սուրբ Սանտո Ստեֆանոն էː


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար՝ 0182 582913
Էլեկտրոնային փոստ՝ comunevillanova@tin.it
Պաշտոնական կայք՝ http://www.comunevillanovadalbenga.it


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ուանի ան Վալուա

Ուանի ան Վալուա (ֆր.՝ Oigny-en-Valois), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլլե Կոտրե կանտոնի կազմի մեջ։ Համայնքի շրջանը՝ Սուասսոն։
Համայնքի INSEE կոդը՝ 02568:


== Բնակչություն ==
2010 թվականի տվյալներով՝ համայնքի բնակչությունը կազմում է 142 մարդ։


== Տնտեսություն ==
2010 թվականին համայնքի 104 աշխատունակ (15-64 տարեկան) բնակիչներից 72-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը կազմել է 69,2%, 1999 թվականին եղել է 66,7%)։ 72 տնտեսապես ակտիվ բնակիչներից աշխատում էին 68-ը (43 տղամարդ և 25 կին), գործազուրկ էին 4 մարդ (1 տղամարդ և 3 կին)։ 32 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 12-ը՝ թոշակառուներ, 10-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ուանի ան Վալուա (ֆր.)
Նիկի Հոլզկեն

Նիկի «Բնական» Հոլզկեն (հոլ.՝ Nieky Holzken, դեկտեմբերի 16, 1983(1983-12-16), Հելմոնդ, Հյուսիսային Բրաբանդ, Նիդերլանդներ), հանդիսանում է հոլանդացի գերմիջին քաշային կարգի քիքբռնցքամարտիկ և նախկին աշխարհի չեմպիոն միջին քաշային կարգում։ Նա նաև մուայ-թայի Եվրոպայի կրկնակի չեմպիոն է և K-1 Max Սկանդինավիա 2006 մրցաշարի հաղթող Հոլզկենը ներկայումս զբաղեցնում է կիսամիջին քաշային կարգում աշխարհում առաջին հորիզոնականը ըստ LiverKick.com-ի, Combat Press-ի և GLORY-ի։
Հոլզկենը պրոֆեսիոնալ բռնցքամարտում անցկացրել է 11 մենամարտ, տարել է 11 հաղթանակ, որոնցից 8-ը նոկաուտով։


== Կենսագրություն և կարիերա ==
Նիկի Հոլզկենն անցկացրել է իր առաջին մենամարտը K-1-ում 2006 թ. նոյեմբերի 26-ին K-1-ի World MAX առաջնության Հյուսիսային Եվրոպայի որակավորմանը Ստոկհոլմում։ Նա հաղթել է առաջնությունը 3 հաջորդական նոկաուտներով։ Այս հաղթանակի շնորհիվ նա մասնակցել է K-1-ի World MAX 2007 Եզրափակիչ Մրցույթին, որտեղ մենամարտել է այդ ժամանակվա K-1 MAX-ի գործող չեմպիոն Բուակաու Պոր. Պրամուկի դեմ և պարտվել մրցավարների միաձայն որոշմամբ։
Մենամարտել է Մուրատ Դիրեկչիի հետ Glory 2: Brussels-ում 2012 թ.-ի հոկտեմբերի 6-ին Բելգիայի Բրյուսել քաղաքում և հաղթել է տեխնիկական նոկաուտով երկրորդ ռաունդում մրցակցի ստացած վնասվածքի պատճառով։
Նա պատրաստվում էր մենամարտել SLAMM!! - Soema na Basi IV: Londt vs. Adegbuyi-ում Սուրինամի մայրաքաղաք Պարամարիբոյում 2013 թ.-ի օգոստոսի 8-ին, բայց հրաժարվեց չբացահայտված պատճառներով։
Սկզբում որոշված էր, որ նա պետք է մենամարտի Մարկ դե Բոնտեի հետ Glory 13: Tokyo - գերմիջին քաշային կարգի աշխարհի առաջնության կիսաեզրափակչում Տոկիոյում 2013 թվականի դեկտեմբերի 21-ին, բայց հետո նրա մրցակիցը փոխվել և դարձել Կարապետ Կարապետյանը ում հետ նա նախկինում ևս մենամարտել էր և միավորներով հաղթել 2012 թ.-ի փետրվարին։ Նա նոկդաունի ենթարկեց Կարապետյանին առաջին և երկրորդ ռաունդներում և հաղթեց մրցավարների միաձայն որոշմամբ։ Եզրափակչում մենամարտել է Ջոզեֆ Վալտելլինիի հետ։ Կատաղի պայքարում անցած մենամարտում իր բռունցքներով և ոտքերով հուժկու հարվածների շնորհիվ հաղթել է երրորդ ռաունդի վերջին վայրկյաններին գրանցված տեխնիկական նոկաուտով և դարձավ այդ ամենամյա մրցաշարի հաղթող։


== Ծանոթագրություններ ==
Շիրմոն

Շիրմոն (ֆր.՝  Chirmont), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 119 մարդ, բնակչության խտությունը` 15.16 մարդ/կմ²։ Բնակավայրը զբաղեցնում է 7.85 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 22 կմ հարավ։


== Բնակչություն ==


== Տնտեսություն ==
2010 թվականին ուներ 77 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 16։ Ակտիվության ցուցանիշը կազմում է 79,2 %։ 61 աշխատունակ մարդկանցից աշխատել է 56 անձ (28 տղամարդ և 28 կին)։ Գործազուրկ են եղել 5 անձ (3 տղամարդ և 2 կին)։ 16 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7144) Դոսուբունո

(7144) Դոսուբունո (անգլ.՝ Dossobuono), աստերոիդ աստերոիդների հիմնական գոտում։ Հայտնաբերվել է 1996 թվականի մայիսի 20-ին Լուչիանո Լայի կողմից Դոսոբուոնոյում։
Միջին հեռավորությունը Արեգակից կազմում է 2,415606 ա. մ., առավելագույնը մոտենում է 2,0753 ա. մ. հեռավորության վրա և հեռանում 2,7559 ա. մ.։ Արեգակի շուրջ մեկ ամբողջական պտույտ է կատարում 1371,32 երկրային օրվա ընթացքում, իր ուղեծրով շարժվելով միջինում 0,262521 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7144) Դոսուբունո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առագաստ (ճարտարապետություն)

Առագաստ (ճարտարապետության մեջ), եռանկյուն սֆերիկ որմածք (հիշեցնում է ուռած առագաստը), որ տեղավորվում է գմբեթատակ քառակուսու անկյուններում՝ դեպի գմբեթի շրջանաձև հիմքը անցում կատարելու համար։ Վաղ շրջանի նմուշներից են Կ. Պոլսի Սուրբ Սոֆիայի տաճարի (VI դ.) առագաստները։
Հայկական ճարտարապետության մեջ առագաստը հայտնի է VI դ. վերջերից (Ավանի կաթողիկե) և լայն կիրառում է գտել ինչպես VII դ. (Արուճի եկեղեցի, Թալինի կաթողիկե և այլն), այնպես էլ հետագայում, առանձնապես՝ IX–XIV դդ. (Սևանի կղզու Ս. Աստվածածին, Սանահինի Ս. Աստվածածին, Ամենափրկիչ, Հաղպատի Ա. Նշան, Կեչառիսի Ս. Գրիգոր, Արենիի եկեղեցի ևն)։ Նույն նպատակին ծառայող կառուցվածքային հնարանք է նաև տրոմպը։
Զալիզնիչնոե (գյուղ, Օլշանսկի շրջան)

Անվան այլ կիրառումների համար տե՛ս՝ ԶալիզնիչնոեԶալիզնիչնոե (ուկրաիներեն՝ Залізничне), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Զալիզնիչնոե գյուղում բնակվում էր 261 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երաժշտական գործիքների թանգարան (Բրյուսել)

Անվան այլ կիրառումների համար տե՛ս՝ Երաժշտական գործիքների թանգարան (այլ կիրառումներ)Բրյուսելում երաժշտական գործիքների թանգարան (հոլ.՝ Muziekinstrumentenmuseum, ֆր.՝ Musée des instruments de musique), աշխարհում երաժշտական գործիքների թանգարանների շարքում ամենամեծերից մեկը։ Ընդգրկում է ավելի քան 8000 ակադեմիկական, ավանդական և ժողովրդական գործիքներ։ Հանդիսանում է «Արվեստի և պատմության թագավորական թանգարաններ» (հոլ.՝ Koninklijke Musea voor Kunst en Geschiedenis) պետական երաժշտական համալիրի մասը։
Հիմնադրվել է 1877 թվականին։ Հավաքածուի հիմքը Լեոպոլդ II թագավորին նվիրած հնդկական ազգային գործիքները և բելգիացի հայտնի երաժշտագետ Ֆ. Ժ. Ֆետիսի գործիքների հավաքածուն։ 1879-1924 թվականներին թանգարանի անփոփոխ հոգաբարձուն գործիքային վարպետը և երաժշտական գործիքագետ Վ. Շ. Մաիյոնն էր, ով իր գործիքների հավաքածուն տվել է թանգարանին։ Թանգարանի բարելավման գործում մեծ ավանդ են ունեցել երաժշտագետ Ֆ. Օ. Գևարտը, Երկրորդ Համաշխարհային պատերազմից հետո` Ռոժե Բրագարը և երաժշտագետ Նիկոլյա Մեյուսը։
Սկզբում թանգարանը գտնվում էր Բրյուսելի կոնսերվատորիայի պատերի ներսում։ 2000 թվականից թանգարանի մշտական ցուցահանդեսն անցկացվում է Montagne de la Cour փողոցի պատմական շենքերում։


== Ցուցահանդեսներ ==
Թանգարանի հավաքածուն ներկայացնում է բելգիական երաժշտական պատմությունը (ներառյալ Բրյուսելի կարևորությունը 18-րդ և 19-րդ դարերում բլոկֆլեյտայի պատրաստելու գործում, ինչպես նաև որպես գործիքի հեղինակ Ադոլֆ Սաքսի տուն), եվրոպական երաժշտական ավանդույթները և ոչ եվրոպական գործիքներ։ Մեխանիկական գործիքները ցուցադրված են հիմնական սենյակում, ավանդական գործիքները` ներքնահարկում, ժամանակակից նվագախմբային գործիքների զարգացումը` առաջին հարկում, իսկ ստեղնաշարային և լարային գործիքները` երկրորդ հարկում։
Հաճախորդներին տալիս են ինֆրակարմիր ճառագայթներով ականջակալներ, որպեսզի նրանք լսեն գրեթե 200 երաժշտական հատվածներ ցուցադրված գործիքներով։
Տեղեկատվությունը հաղորդվում է ֆրանսերենով և հոլանդերենով, սակայն ոչ անգլերենով։
Հավաքածուի նշանակալի մասերից են Ռոտենբուրգի ալտ բլոկֆլեյտան, Ադոլֆ Սաքսի կողմից ստեղծված գործիքները, luthéal-ի` Մորիս Ռավելի կողմից օգտագործվող գործիքի գոյություն ունեցող միակ կրկնօրինակը։
Ժամանակ առ ժամանակ թանգարանը կազմակերպում է նաեւ ժամանակակից ցուցահանդեսներ եւ համերգներ ազդեցիկ ժամանակակից գյուտարարների, ինչպիսիք են `Ֆրանսուա եւ Բեռնար Բասկետեն [Պիեռ Բաստիեն], [[Յուրի Լենդմանը], [Լոգոս հիմնադրամ]] եւ այլն։


== Ծանոթագրություններ ==


== Գրականություն ==
Mahillon V.-Ch. Catalogue descriptif et analytique du Musée instrumental du Conservatoire royal de Musique de Bruxelles. 5 vls. Gand (vv.1-4), Bruxelles (v.5), 1893—1922 (1893; 1909; 1900; 1912; 1922)


== Արտաքին հղումներ ==
Թանգարանի պաշտոնական կայքը
Թանգարանի մուտքը from the BBC h2g2
Musical Instrument Museum information Tripadvisor-ից
Երաշժշտական գործիքների թանգարանի նկարները(չաշխատող հղում) Have Camera Will Travel-ից
Նեքարտայլֆինգեն

Նեքարտայլֆինգեն  (գերմ.՝ Neckartailfingen), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 3771 մարդ է (2010 թվականի դեկտեմբերի 31–ի տվյալներով)։ Զբաղեցնում է 8.26 կմ² տարածք։ Պաշտոնական կոդը՝ 08 1 16 041:


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
պաշտոնական կայք
Էլիսոն Քրոու

էլիսոն Լուիզ Քրոու (անգլ.՝ Allison Louise Crowe, նոյեմբերի 16, 1981(1981-11-16), Nanaimo, Regional District of Nanaimo, Բրիտանական Կոլումբիա, Կանադա), կանադացի երգչուհի, երգահան, կիթառահար, դաշնակահար։


== Կենսագրություն ==


=== Վաղ տարիններ ===
Էլիսոն Լուիզ Քրոուն ծնվել է 1981 թվականի նոյեմբերի 16-ին Կանադայի Բրիտանական Կոլումբիա նահանգի Նանայիմո քաղաքում։ Նրա ծնողները Ալբիոնից էին։ Դեռ վաղ մանկուց Էլիսոնը երաժշտության սիրահար էր։ Մանուկ հասակում նա տիրապետել է դաշնամուրին, իսկ ավելի ուշ կիթառին։ Քրոուն պնդում էր, որ իր վրա մեծ ազդեցություն են ունեցել Pearl Jam և Ագռավների հաշվում երաժշտական խմբերը, ինչպես նաև երգչուհի Անի Դեֆրանկոն։


=== Գործունեություն ===
Էլիսոն Քրոուն սկսել է ելույթ ունենալ 1996 թվականին 15 տարեկանում։ Նա ելույթ է ունեցել Բրիտանական Կոլումբիայի տարբեր սրճարաններում և փաբերում։
2001 թվականին թողարկվել է իր առաջին Լիզայի երգը մինի-ալբոմը։ Հաջորդ մի քանի տարիների ընթացքում աղջիկը քրտնաջան աշխատել է նոր երգերի վրա, սովորել է նոր տեխնիկա և համերգներ տվել։ Անցավ երեք ամբողջ տարի և երգչուհու մասին գրեթե մոռանում են, բայց մոռացության մատնվելը աղջկա պլանների մեջ ոչ մի կերպ չէր մտնում։


== Սկավառակագրություն ==
Lisa's Song + 6 Songs (2003)
Tidings: 6 Songs for the Season (2003)
Secrets (2004)
Tidings (2004)
Live at Wood Hall (2005)
This Little Bird (2006)
Little Light (2008)
Spiral (2010)
Tidings Concert (2012)
Newfoundland Vinyl (2013)
Heavy Graces (2013)
Songbook (2013/14)
Souling (2014)
Newfoundland Vinyl II (2014)
Sylvan Hour (2015)
Newfoundland Vinyl 3 (2015)
Introducing / Heirs + Grievances (2016)
Great Island Wonder (2017)
Welcome to Us Acts 1 and 2 (2018)
A Time for Tidings (2018)
Newfoundland Vinyl IV (2018)
Six More Songs (2020)
Pillars (2020)


== Ծանոթագրություններ ==


== Արտաքին հղումներ ==
Официальный сайт Эллисон Кроу
«Allison Crowe and Band»։ allisoncroweband.com։ Վերցված է 2022-03-24 
«Welcome to Allison Crowe Dot Com! - word on the music, concerts, life of the amazing, exciting, and fun singer, pianist, songwriter, guitarist, composer and arranger from Nanaimo and Corner Brook, Canada, music, lyrics, auteure-compositrice-interprète»։ www.allisoncrowe.com։ Վերցված է 2022-03-24
Մանկավարժական թանգարան (Բելգրադ)

Մանկավարժական թանգարան (սերբ.՝ Педагошки музеј), կրթությանը նվիրված թանգարան Սերբիայում։ Տեղակայված է Բելգրադի Ստարի գրադ համայնքում գտնվող հին Ռեալկի շենքում (19-րդ դարի դպրոց), որը կառուցվել է 1837-1838 թվականներին։


== Նկարագիր ==
Թանգարանը ստեղծվել է Դիմիտրի Պուտնիկովիչի նախաձեռնությամբ 1896 թվականին Սերբիայի Ուսուցիչների միության կողմից՝ մանկավարժական և պատմական արժեք ներկայացնող առարկաների և իրերի հավաքման և պահպանման նպատակով։ Երկու համաշխարհային պատերազմների ժամանակ ամբողջությամբ ոչնչացվել է։
1945 թվականից հետո թանգարանը վերականգնվել է, իսկ 1969 թվականից ունի մշտական ցուցադրություն «Սերբական դպրոցի տասը դարերը Բելգրադի Ռեալական գիմնազիայում», որը պատմում է սերբական դպրոցի պատմության մասին՝ սկսած 9-րդ դարից մինչև 20-րդ դարի սկիզբը։
Շենքը կառուցվել է կլասիցիզմի ոճով, հավանաբար Ֆրանց Յանկեի ոճով։ Սկզբում այն համարվում էր քաղաքապետ Ցվետկո Ռայովիչի նստավայրը, այնուհետև այնտեղ տեղակայվեցին անգլիական դեսպանատունը, ոստիկանությունը, և այն ծառայում էր որպես բանակային ստորաբաժանման շենք։ Շինությունը համարվում է եվրոպական ոճով կառուցված հնագույն շենքերից մեկը։ 20-րդ դարի սկզբին նրան կից կառուցվեց երկհարկանի դպրոցի շենք՝ մոդեռն ճարտարապետության ոճով։


== Ծանոթագրություններ ==


== Գրականություն ==
Путниковић, Драгољуб М.; Симић, Сузана С.; Јевтић, Бојана М. (2007). Библиографија радова Димитрија Ј. Путниковића. Београд: Педагошки музеј. ISBN 978-86-82453-03-1.


== Արտաքին հղումներ ==
Педагогический музей — Туристическая организация Белграда Archived 2013-09-13 at the Wayback Machine.(ռուս.)
«Pedagoški muzej Beograd (Zvanična prezentacija)» (српски)։ Pedagoški muzej Beograd. 2007։ Վերցված է 19. 10. 2010 
«Ustanove kulture - Pedagoški muzej» (српски, енглески, немачки)։ Grad Beograd։ Վերցված է 19. 10. 2010 
«Кућа Цветка Рајовића - Реалка, 1835-38» (српски)
Ֆուտբոլի Նիդերլանդների Սուպերգավաթ 2017

Ֆուտբոլի Նիդերլանդների Սուպերգավաթ 2017 (հոլ.՝ Johan Cruijff Schaal 2017), Նիդերլանդների սուպերգավաթի 28-րդ խաղարկումն է, որն անցկացվել է 2017 թ. օգոստոսի 5-ին Ռոտերդամի De Kuip մարզադաշտում, որտեղ միմյանց դեմ մրցում էին առաջնության 2016/17 մրցաշրջանի հաղթող Ֆեյենորդը և գավաթակիր Վիտեսը:
Առաջին անգամ Սուպերգավաթի հանդիպումն անցկացվում էր առաջնության հաղթողի մարզադաշտում։


== Խաղ ==


== Ծանոթագրություններ ==


== Հղումներ ==
Հաշվետվություն soccerway.com կայքում
Զագորցի (գյուղ, Բելոգորսկի շրջան)

Զագորցի (ուկրաիներեն՝ Загірці), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Զագորցի գյուղում բնակվում էր 143 մարդ։ Բնակավայրը զբաղեցնում է 0,082 կմ² տարածք։ Բնակչության խտությունը կազմում էր 1743,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիևե դել Կաիրո

Պիևե դել Կաիրո (իտալերեն՝  Pieve del Cairo), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 2168 մարդ։ Խտությունը կազմում է 87 մարդ/կմ²։ Տարածքը 25 կմ² է։ Փոստային ինդեքս՝ 27037։ Հեռախոսային կոդ՝ 0384։
Քաղաքապետարանում սեպտեմբերի երկրորդ կիրակի օրը նշվում է հատկապես Սուրբ Աստվածածնի ծննդյան տոնը։
1801 թվականի դեկտեմբերի 25-ին այստեղ է ծնվել (իտալերեն՝ Antonio Angeleri) իտալացի երաժիշտ-մանկավարժ Անտոնիո Անխելարին։


== Ծանոթագրություններ ==
Սակաի

Սակաի, քաղաք և նավահանգիստ Ճապոնիայում, Հոնսյու կղզու հարավումում, Ներքին ճապոնական ծովի Օսակայի ծոցի ափին, Օսակա պրեֆեկտուրայում։ Մատո գետը Սակաին բաժանում է Օսակա քաղաքից։ 787 հազար բնակչություն (1979)։ Մտնում է Հանսին տնտեսական շրջանի կազմի մեջ։ Տրանսպորտային խոշոր հանգույց է։ Զարգացած են մեքենաշինությունը, մետալուրգիան, նավթաքիմիան, տեքստիլ արդյունաբերությունը։ Կա գորգերի, հեծանիվների և մետաղե իրերի ավանդական արտադրություն։ Հիշատակվում է VIII դարից։


== Տեսարժան վայրեր ==
Սակայում է գտնվում Дайсенре-кофун-ը՝ աշխարհի ամենամեծ գերեզմաններից մեկը, որի տարածքը կազմում է 320 հազար քառակուսի մետր։ Այն պատկանւմ է 4-րդ դարի Ճապոնիայի կայսր Նինտոկուին։


== Անհատականություն ==
Ճապոնայի վարչապետ Սուզուկի Կանտարոն ծնվել է Սակայում։


== Աշխարհագրություն և տնտեսագիտություն ==
Սակայի քաղաքը գտնվում է Հոնսյու կղզու հարավ-արևմուտքում` Օսակա ծոցի ափին։ Մտնում է Կինկի շրջանի Օսակա պրոֆեկտուրայի կազմի մեջ։ Վարչականորեն բաժանված է 7 քաղաքային շրջանի։ Այն սահմանններ ունի Օսակա, Մացուբարա, Հաբիկինո, Թոնդաբայաշի, Օսակասայամա, Կավատինագանո, Իզումի և Տակաիշի քաղաքների հետ։

15-րդ դարից ի վեր Սակայը հայտնի է որպես Չինաստանի և Կորեայի հետ առևտրի կարևոր նավահանգիստ։ Ներկայումս քաղաքը զարգացրել է էլռկտրոնային, էլեկտրական, մետաղագործական և քիմիական արդյունաբերությունը։


== Ծանոթագրություններ ==
Հանսկեն

Հանսկեն (հոլ.՝ Hansken, 1630, Շրի Լանկա – նոյեմբերի 9, 1655, Ֆլորենցիա, Իտալիա), իգական սեռի ասիական փիղ, որը 17-րդ դարում հայտնիություն էր վայելում ամբողջ Եվրոպայում։


== Կենսագրություն ==
Հանսկեն էգ փիղը ծնվել է 1630 թվականին Մեծ Բրիտանիայի գաղութ հանդիսացող Ցեյլոնի կղզում։ Չափահաս տարիքում շրջագայել է բազմաթիվ երկրներով՝ ցուցադրելով կրկեսային հնարքներ։ Նրա նկարել են հոլանդացի նկարիչ Ռեմբրանդ վան Ռեյնը և իտալացի Ստեֆանո դելլա Բելլան։
1637 թվականին փիղը տեղափոխվել է Նիդերլանդներ (Հոլանդիա)։ Նրա անունը՝ Հանսկեն, հոլանդերեն «փիղ» կրճատ բառի (հոլ.՝ Aana) ընդարձակ ձևն է։
Առաջին անգամ հոլանդացի նշանավոր նկարիչ Ռեմբրանդի և Հանսկենի միջև հանդիպումը տեղի է ունեցել 1637 թվականին՝ Նիդերլանդների մայրաքաղաք Ամստերդամում։ Այդ ժամանակ նա պատկերել է Հանսկենին կավճի ուրվագծերի միջոցով։
Հանսկենը այցելել է բազմաթիվ տոնավաճառներ Հոլանդիայում և Գերմանիայում։ 1638 թվականին հա հայտնվել է Համբուրգում, 1640 թվականին՝ Բրեմենում, 1641 թվականին Հոլանդիայի նավահանգիստ Ռոտերդամում, իսկ 1646-1647 թվականներին՝ Գերմանիայի Ֆրանկֆուրտ քաղաքում։
Հավանաբար՝ 1649-1951 թվականներին նա եղել է նաև Լայպցիգում։
17-րդ դարում առաջ է քաշվել այն կարծիքը, որ այս փիղը ունի բավականին զարգացած մտավոր կարողություններ։ Պլինիոս Ավագը կարծում էր, որ փիղը կարող էր հասկանալ մարդկային խոսքը, կատարել հրամաններ և ունենալ խիղճ։ Բացի այդ, այս հեղինակը նաև գրել է, որ Հանսկենը կարող է սովորել գրել բառեր՝ օգտագործելով հունարեն այբուբենը։
Հանսկենը չի կարողացել արդարացնել գրելու վերաբերյալ ակնկալիքները, սակայն նա կարողանում էր թափահարել դրոշ, կրակել, թմբուկ նվագել, հագնել գլխարկ, կանգել առջևի ոտքերի վրա և գետնից վերցնել մետաղադրամներ։
1651 թվականին Հանսկեն փիղը եղել է Ցյուրիխում (Շվեյցարիա), Զոլոտուրնեում, Բրեգենցեում, Սանկտ Գալլենում, ինչպես նաև Իտալիայի մայրաքաղաք Հռոմում։
Սատկել է 1955 թվականի նոյեմբերի 9-ին Ֆլորենցիայում։


== Պատկերասրահ ==


== Աղբյուրներ ==
Stephan Oettermann: Die Schaulust am Elefanten. Eine Elephantographia Curiosa. Syndikat, Frankfurt am Main 1982. S. 44ff; S. 124—129 ISBN 3-8108-0203-4  (գերմ.)
Michiel Roscam Abbing: Rembrandt’s Elephant. The story of Hansken. Leporello Uitgevers, Amsterdam 2006. ISBN 978-90-808745-6-5
Վիլա Կարչինա

Վիլա Կարչինա (իտալերեն՝ Villa Carcina), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 10 016 մարդ, խտությունը՝ 715 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 25069։ Հեռախոսային կոդ՝ 030։
Կոմունայի հովանավոր սրբերն են՝ Աստծո սուրբ հրեշտակապետ Միքայելը (Կայլինա), սուրբ առաքյալ Հակոբոս Ավագը (Կարկինա), սուրբ Անտոնին (Կոգոզո, Պրեգնո), սրբեր Էմիլիան և Ֆիրսը (Վիլլա)։


== Արտաքին հղումներ ==
http://www.valletrompia.it/or4/or?uid=esy.main.index&oid=973 Archived 2007-11-23 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Jack in the Box

Jack in the Box, ամերիկյան արագ սննդի ռեստորանների ցանց, որը հիմնադրվել է 1951 թվականի փետրվարի 21-ին, Ռոբերտ Փիթերսոնի կողմից Սան Դիեգոյում (Կալիֆոռնիա)։ Այժմ կա ավելի քան 22000 ռեստորան, հիմնականում ԱՄՆ-ի արևմտյան ափում։
Նրանք արտադրում են համբուրգերներ, չիզբուրգերներ, սենդվիչներ, հավից ուտեստներ, տակոներ, աղցաններ, աղանդեր, ձվե ռուլետներ և այլն։


== Պատմություն ==
Ռոբերտ Փիթերսոն, որը մինչև այդ կառավարել է մի քանի հաջողակ ռեստորաններ, բացեց իր առաջին ռեստորանը՝ Jack in the Box, 1951 թվականին Սան Դիեգոյում։ Ռեստորանի տանիքում տեղակայված է մի մեծ տուփ, որի մեջ կա մեծ ծաղրածու՝ Ջեք (Jack in the Box), իսկ դրա փոքր ձևը տեղակայված է ինտերկոմի մոտ (այնտեղ սպասարկում են մեքենաներին), որտեղ կար մի ցուցանակ, որի վրա գրված էր «Ձգեք առաջ և Ջեքը կխոսի ձեր հետ»։ Այդ սպասարկման ձևն արագ համբավ հավաքեց, որից հետո սկսեցին բացվել նոր ռեստորաններ։ 1966 թվականին արդեն կար ավելի քան 180 Jack in the Box ռեստորաններ, որոնք հիմնականում գտնվում են Կալիֆոռնիայի ԱՄՆ-ի հարավ-արևմուտքում։


== Աշխատանքի աշխարհագրություն ==
Ներկայումս ընկերությունը փորձում է ներթափանցել Կոլորադո և Տեխաս։ 2009 թվականի հունիսին Ալբուկերկեյում, Նյու-Մեքսիկոյում բացվել են մի քանի Jack in the Box ռեստորաններ։ 2012 թվականի հունվարին արդեն բաց էին ռեստորաններ Ինդիանապոլիսում, Ինդիանայում, իսկ նույն թվականի սեպտեմբերի 17-ին բացվեց առաջին ռեստորանը Օհայոյում։


=== ԱՄՆ ===


== Արտաքին հղումներ ==
Պաշտոնական կայք (անգլ.)
Պաշտոնական առևտրային կայքкорпоративный сайт (անգլ.)


== Ծանոթագրություններ ==
Սեն (Վերին Պրովանսի Ալպեր)

Սեն (ֆր.՝ Seyne, օքս.՝ Sanha), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սեն կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04205։


== Բնակչություն ==
Համայնքի բնակչությունը 2008 թվականին կազմում էր 1431 մարդ։


== Տնտեսություն ==
Տնտեսության գլխավոր հիմքը կազմում են գյուղատնտեսությունն ու զբոսաշրջությունը։
2007 թվականի տվյալներով 800 աշխատունակ տարիքի մարդկանցից (15-64 տարեկան) 566-ը տնտեսապես ակտիվ էին, 234-ը անգործ (ակտիվության ցուցանիշը 70,8 %, 1999 թվականին եղել է՝ 68,9 %)։ 566 աշխատունակ բնակիչներից 509-ը աշխատում էին (255 տղամարդ և 254 կին), անաշխատանք էին 57-ը (26 տղամարդ և 31 կին)։ 234 անգործ մարդկանցից 63-ը աշակերտներ կամ ուսանողներ են, 101-ը թոշակառու, 70-ը չէին աշխատում այլ պատճառներով։


== Տեսարժան վայրեր ==
Միջնադարյան ամրություն
Ամրության դարպասներ՝ Ռյու Բաս (XIV դար)
Մոբեր աշտարակ կամ Հզոր աշտարակ (XII դար)
Բելվյու ժամատուն
Նոտր Դամ դը Նազարեթ եկեղեցի (XII դար), պատմական հուշարձան 1862 թվականից սկսած
Էկոթանգարան


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սեն» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-22 
«Սեն» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
(251) Սոֆիա

(251) Սոֆիա (անգլ.՝ Sophia), աստերոիդ աստերոիդների հիմնական գոտում։ Հայտնաբերվել է 1885 թվականի հոկտեմբերի 4-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,094674 ա. մ., առավելագույնը մոտենում է 2,785 ա. մ. հեռավորության վրա և հեռանում 3,4044 ա. մ.։ Արեգակի շուրջ մեկ ամբողջական պտույտ է կատարում 1988,48 երկրային օրվա ընթացքում, իր ուղեծրով շարժվելով միջինում 0,181043 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,51° անկյուն։
Սոֆիա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(251) Սոֆիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրագոմ

Կրագոմ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բոլոմեր

Բոլոմեր, գյուղաքաղաք Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Արածանի գետի աջ կողմի վտակ Խութիդերե գետի Թուզլու վտակի ափին, Երզնկա քաղաքից 45 կմ հարավ-արևելք։ Հանդիսանում էր Բոլոմեր գյուղախմբի կենտրոնը։


== Անվան ստուգաբանություն ==
Բնակավայրի անվանումը կապված է մորի բառի հետ։ Տեղացիների բարբառով այն նշանակել է անտառ։


== Աշխարհագրություն ==
Տարածքն անտառապատ էր։


== Բնակչություն ==
Մինչև Առաջին համաշխարհային պատերազմն ուներ 5000 բնակիչներ։


== Պատմամշակութային կառույցներ ==
Բոլոմերից արևելք կային 5 հայկական եկեղեցիների ավերակներ, որոնցից երեքի անունները հայտնի են` Ս. Գևորգ, Ս. Սարգիս, Ս. Փրկիչ։
Բնակավայրից արևմուտք պահպանվում էր Բոլոմորի բերդի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թալերհոֆ

Թալերգոֆ (գերմ.՝ Interniertenlager Thalerhof), համակենտրոնացման ճամբար, որ ստեղծել է Ավստրո-Հունգարական կայսրությունը Առաջին համաշխարհային պատերազմի առաջին օրերին։ Գտնվել է Ալպերի ստորոտի հովիտներից մեկում` Շտիրիա նահանգի գլխավոր քաղաքի` Գրացի մոտ։ Թալերգոֆը 20-րդ դարի համաշխարհային պատմության մեջ համակենտրոնացման ճամբարներից առաջիններից մեկն է և առաջինը Եվրոպայում։
Այստեղ են բնակեցվել Գալիցիայից և Բուկովինայից տեղահանված բնակիչներ` ռուսիններ, որոնք եղել են Ռուսական կայսրության կողմնակիցները և տեղահանվել են լեհերի և ուկրաինամետների պահանջով։ Ռուսամետների մյուս խոշոր համակենտրոնացման ճամբարը եղել է Թերեզինը։


== Պատմություն ==
Գալիցիայի և Բուկովինայի ռուսամետների առաջին խումբը Թալերգոֆ է բերվել 1914 թվականի սեպտեմբերի 4-ին։
Մինչև 1915 թվականի ձմեռըԹալերգոֆում բարաքներ չեն եղել։ Մարդիկ բաց երկնքի տակ պառկել են հողին թե՛ անձրևին, թե՛ ցրտին։
ԱՄՆ-ի կոնգրեսական Ժոզեֆ. Մակորմիկի վկայությամբ տարհանվածներին ենթարկել են ծեծի ու կտտանքի։
1914 թվականի` Շլեերի պաշտոնական հաղորդագրության մեջ նշվում էր, որ Թելերգոֆում այդ ժամանակ գտնվել է 5.700 մարդ։ Նրանցից 1915-ը եղել են Լեմկովշչինայի բնակիչներ։
1914 թվականի սեպտեմբերի 4-ից 1917 թվականի մայիսի 10-ը Թալերգոֆում բանտարկվել են 20.000 ռուսամետներ, միայն առաջին մեկուկես տարվա ընթացքում մահացել է ավելի քան 3.000 բանտարկյալ։ Գալիցիացի քաղաքական գործիչ Դմիտրի Մարկովի տվյալներով 1915 թվականի առաջին կեսին գլխատվել է մոտ 3.800 մարդ։
Ճամբարը փակվել է 1917 թվականի մայիսին Ավստրո-Հունգարիայի վերջին կայսր Կառլ  I-ի կարգադրությամբ։ Ճամբարի տեղում բարաքները մնացել են մինչև 1936 թվականը։ Էքսգումացիայի են ենթարկվել 1767 դիակ, որոնք վերահուղարկավորվել են Ֆելդկիրխեն (անգլ.՝ Feldkirchen) գյուղի մոտ գտնվող ընդհանուր գերեզմանոցում։
Ներկայումս ճամբարի տեղում Գրաց-Թալերգոֆ օդանավակայանն է։


== Ականատեսների վկայություն ==

Ալեքսանդր Մակովսկու վկայությունից.

Ահա ինչ է գրում ճամբարի նախկին բանտարկյալ Վասիլի Վավրիկը.


== Նշանավոր բանտարկյալներ ==

Յարոսլավ Կաչմարչիկ (1885-1944) - լեմկիների Ռուսական ժողովրդական հանրապետության նախագահ
Նիկոլայ Անտոնևիչ - պատմաբան, հրապարակախոս
Վասիլի Վավրիկ - գրող, գրականագետ, պատմաբան
Նիկոլայ Գլեբովիցկի - գրող, հասարակական գործիչ
Յուրի Դեմյանչիկ - բանասեր
Մեֆոդի Տրոխանովսկի - հասարակական գոչծիչ, մանկավարժ


== Հիշատակ ==

1934 թվականի Լվովի Լիչակովսկի գերեզմանոցում կանգնեցվել էհուշարձան` նվիրված Թալերգոֆի զոհերի հիշատակին։


== Ծանոթագրություններ ==
Սվետե

Սվետե կամ Շվետե (լատիշ․՝ Svēte, լիտ.՝ Švėtė), գետ Լիտվայի հյուսիսում և Լատվիայի հարավում, Լիելուպե գետի վտակը։ Վերին մասերը երաշտ տարիներին ցամաքում են։
Գետի երկարությունը 123 կմ է (որից 75 կիլոմետրը Լատվիայի տարածքում է), ավազանի մակերեսը՝ 2380 կմ² (Լատվիայում՝ 1873 կմ²)։
Գետն սկիզբ է առնում Տուլոմինայ գյուղի մոտ՝ Կուրշենայից 16 կմ հարավ-արևելքում։ Ելգավա քաղաքից 8 կմ հյուսիս-արևմուտքում թափվում է Լիելուպե գետը։ Հոսում է Լիտվայի Շյաուլյայի ու Իյոնիշկի շրջաններով և Լատվիայի Տերվետի ու Ելգավայի երկրամասերով։


== Վտակները ==
Շակինա
Ժարե
Տերվետե
Աուցե
Բերզե
Ժվայրիլաս
Բուկիշկիս
Յուոդուպիս
Կատմիլժիս
Վիլցե


== Տես նաև ==
Լատվիայի գետեր
Լիտվայի գետեր


== Ծանոթագրություններ ==


== Արտաքին հղումներ ==
Jonas Zinkus, et al., ed (1985—1988). «Švėtė». Tarybų Lietuvos enciklopedija. IV. Vilnius, Lithuania։ Vyriausioji enciklopedijų redakcija. p. 241. (լիտվ.)
Յակովլևկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՅակովլևկաՅակովլևկա (ուկրաիներեն՝ Яковлівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Յակովլևկա գյուղում բնակվում էր 1 330 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոսու դի Ջոզե դի Մորա

Պոսու դի Ջոզե դի Մորա (պորտ.՝ Poço de José de Moura), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կաջազեյրասի գավառի կազմի մեջ։ Բնակչությունը կազմում է 3944 մարդ՝ 2006 թվականի տվյալներով։ Գրավում է 97,888 կմ2 տարածք։ Բնակչության խտությունը՝ 31,5 մարդ/կմ²։


== Պատմություն ==
Քաղաքը հիմնադրվել է 1994 թվականի ապրիլի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.772.776,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.059,22 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,574 (տվյալները՝ ՄԱԿ-ի զարգացման ծրագրի)։
Ճլկան

Ճլկան, Ձլկան, Ձըլքան, գետ Հայաստանի Շիրակի մարզում։ Սկիզբ է առնում Արագած լեռան արևմտյան լանջերից և աջից միախառնվում Գառնհովիտ գետին։ Երկարությունը 18 կմ է։


== Ծանոթագրություններ ==
Մ.թ.ա. 253


== Դեպքեր ==


== Ծնունդներ ==


== Մահեր ==
Ստեպանկի (գյուղ, Խարկովի շրջան)

Անվան այլ կիրառումների համար տե՛ս՝ ՍտեպանկիՍտեպանկի (ուկրաիներեն՝ Степанки), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1923 թվականին։
2001 թվականի տվյալներով Ստեպանկի գյուղում բնակվում էր 164 մարդ։ Բնակավայրը զբաղեցնում է 1,44 կմ² տարածք։ Բնակչության խտությունը կազմում էր 113,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ելիզավետա Բագրյանա

Ելիզավետա Բագրյանա (բուլղար․՝ Елисавета Багряна, իսկական անունը՝ Ելիզավետա Լյուբոմիրովա Բելչևա, ապրիլի 29, 1893(1893-04-29), Սոֆիա, Բուլղարիայի իշխանություն - մարտի 23, 1991(1991-03-23) կամ մարտի 24, 1991(1991-03-24), Սոֆիա, Բուլղարիա), բուլղարացի բանաստեղծ, թարգմանիչ, մանկապատանեկան ստեղծագործությունների հեղինակ։ Բուլղարիայի ժողովրդական հանրապետության հերոս (1983)։ Դիմիտրովյան մրցանակի դափնեկիր (1950)։
Դորա Գաբեի (1886-1983) հետ միասին համարվել են բուլղարական գրականության «առաջին կին գրողները»։


== Կենսագրություն ==
Ելիզավետա Բագրյանան ծնվել է 1893 թվականին Սոֆիայում։ 1910 թվականին միջնակարգ դպրոցն ավարտել է Սոֆիայում, այնուհետև գյուղական դպրոցում աշխատել է ուսուցիչ։ 1911-1915 թվականներին սովորել է Սոֆիայի համալսարանի սլավոնական բանասիրության ֆակուլտետում, որտեղ էլ ծանոթացել է Բուլղարիայի ապագա մշակութային գործիչներից շատերի հետ։ 1915-1919 թվականներին դասավանդել է Վրացա և Կյուստենդիլ քաղաքներում։ 1921 թվականին վերադարձել է Սոֆիա և Սոֆիայի համալսարանում դասավանդել բուլղարական բանասիրություն։ Համագործակցել է „Вестник на жената“, „Лик“, „Съвременник“, „Златорог“ ամսագրերի հետ։


== Ստեղծագործություններ ==
Բագրյանան համարվում է բուլղարական գրական նորարարներից։ Իր պոեզիայում ցույց է տվել կնոջ ներքին և ինտիմ հոգևոր անհանգստությունները։ Բագրյանայի ոճն իրենից ներկայացնում է ժողովրդական երգերի և ժամանակակից պոետիկ միջոցների համաձուլվածք՝ ավանդույթի և արդիականության համադրությամբ։ 1915 թվականին «Ժամանակակից միտք» ամսագրում տպագրվել են նրա երկու բանաստեղծությունները՝ «Ինչու» և «Գիշերային երգ»։
«Հավերժ և սուրբ» (1927), «Նավաստու աստղը» (1932), «Մարդկային սիրտ» (1936) ժողովածուներում ամփոփված է շրջապատող իրականության դժգոհությունը, բուրժուական հասարակության մեջ կանանց արժանապատվության նվաստացման դեմ բողոքը։
Բուլղարիայի ազատագրումից հետո ակտիվ մասնակցություն է ունեցել նոր ազգային գրականության և մշակույթի ձևավորման գործում։ «Հինգ աստղ» (1953) ժողովածուն նվիրված է սոցիալիզմ կառուցողներին, բուլղար-խորհրդային բարեկամությանը և ժողովուրդների եղբայրությանը։

Ստեղծագործությունները թարգմանվել են շուրջ 30 լեզուներով։ Բագրյանան թարգմանել է ռուս հեղինակների, հեղինակել է մանկական ստեղծագործություններ, հեղինակ է բանաստեղծական ժողովածուների։

Вечната и святата (1927)
Търкулната годинка (1931)
Звезда на моряка (1931)
Сърце човешко (1936)
Пет звезди (1953)
От бряг до бряг (1963)
Контрапункти (1972)
Светлосенки (1977)
SOS
Зовът на морето
Бъдник
Словенски вечери
На брега на времето (1983)
Птица с моторно сърце 


== Մրցանակներ ==
Բուլղարիայի ժողովրդական հանրապետության հերոս (1983)
Գեորգի Դիմիտրովի շքանշան (1983)
Դիմիտրովյան մրցանակի դափնեկիր (1950)
1943, 1944 և 1945 թվականներին առաջադրվել է Գրականության Նոբելյան մրցանակի համար
Ելիզավետա Բագրյանայի անունով կոչվել է աստերոիդ - 4400 Բագրյանա, 1985, օգոստոսի 24


== Ծանոթագրություններ ==


== Գրականություն ==
Цанева, Милена. // Речник по нова българска литература (1978 - 1992). София, Хемус, 1994. ISBN 954-428-061-8


== Արտաքին հղումներ ==
Բուլղարական գրականության առցանց գրադարան
1892

1892 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1892 թվականն է, 
XIX դարի 92-րդ տարին։


== Դեպքեր ==
Հանքային ջրերի և օշարակի գործարանի բացում (Երևան)


== Ծնունդներ ==
Փետրվարի 29 - Հրանտ Հրահան, հայ գրող, արձակագիր
Մարտի 8 - Խուանա դե Իբարբուրո, ուրուգվայցի բանաստեղծ
Ապրիլի 7 - Գեորգի Ադամովիչ, ռուս պոետ-ակմեիստ, գրաքննադատ, թարգմանիչ
Դովլաթ Ղարանֆելյան, հայ նկարիչ-գորգագործ
Հունվար 16 - Հրաչ Զարդարյան, գրող (վ.1986)
Հունվարի 28 - Արմեն Տորյան, հայ բանաստեղծ, ուսուցիչ, խմբագիր, գրել է ֆրանսերեն և հայերեն, Մեծ Եղեռնի զոհ։
Մայիս 19 - Համո Բեկնազարյան, հայ նշանավոր կինոռեժիսոր, Հայֆիլմ կինոստուդիայի հիմնադիր (վ.1965)
Մայիսի 23 - Ռաֆայել Մորենո Արանզադի, իսպանացի ֆուտբոլիստ, հարձակվող
Հոկտեմբեր 8 - Մարինա Ցվետաեվա, ռուս բանաստեղծուհի (վ. 1941)
Նոյեմբերի 18 - Գալակտիոն Տաբիձե, վրացի խորհրդային գրող


== Մահեր ==
Մարտի 8 - Բեննո Ադամ, Մյունխենի գերմանացի նկարիչ
Մայիսի 29 - Բահաուլլա, Բահայի հավատի հիմնադիրը
Օգոստոս 26 - Ռաֆայել Պատկանյան, հայ գրող, մտավորական (ծ.1830)
Նոյեմբեր 4 - Խորեն Գալֆայան, բանաստեղծ (ծ.1831)
Նոյեմբեր 5 - Գարեգին Սրվանձտյան, հռետոր (ծ.1840)
Դեկտեմբեր 19 - Գրիգոր Արծրունի, հրապարակախոս (ծ.1845)
Էթի ամրոց

Էթի ամրոց, 14-րդ դարի դղյակ, որը գտնվում Շոտլանդիայի Անգուս տարածաշրջանում, Արբրոութ ձկնորսական քաղաքից 3 մղոն դեպի հյուսիս։


== Պատմություն ==
Էթի ամրոցը թվագրվում է մոտավորապես 1300 թվականով, երբ մոտակայքում գտնվող Արբրոութ վանքի վանականները կառուցել են  ավազաքարե դոնժոնը։ Անցել է Մաքսվել կլանի, այնուհետև 1546 թվականին սուրբ Էնդրյուս քաղաքում սպանված Շոտլանդիայի վերջին կարդինալ Դեյվիդ Բիթոնի տիրապետության տակ։ Կարդինալ Բիթոնի հետ ամրոցի ունեցած կապն այսօր էլ ակնհայտ է, քանի որ ամրոցում է գտնվում մի փոքրիկ մատուռ ու կարդինալի հյուրասենյակը, որը գաղտնի աստիճանասանդուղքով միանում է վերևում գտնվող մեծ դահլիճին։
1665 թվականին ամրոցը գնել է Քարնեգի ընտանիքը, որոնք հետագայում դարձել են Նորտեսկի կոմսերը։ 7-րդ կոմսը փոխծովակալ էր ու 1805 թվականին Տրաֆալգարի ճակատամարտում հանդես էր գալիս ծովակալ Նելսոնի հետ։ Ի նշան երախտագիտության, կոմսին թույլատրվել է իր զինանշանի մեջ ներառել Տրաֆալգարը, և այն դեռ  կարելի է տեսնել ամրոցի ձեղնահարկի լուսամուտներից մեկի վրա։ 1928 թվականին Ուիլյամ Քաննինգհեմ Հեկտորը գնել է ամրոցը։
Ամրոցը հանդիսացել է սըր Վալտեր Սքոթի «Անտիկվար» վեպում նկարագրված Նոքվինոք մտացածին դղյակի նախատիպը։ Սըր Վալտեր Սքոթը Նորտեսկի 8-րդ կոմս Ուիլյամ Քարնեգիի մտերիմ ընկերն էր ու հաճախ է եղել Էթի ամրոցում։
Վերականգնվել է Ֆորսայտների կլանի առաջնորդ Ալիստեր Ֆորսայտի կողմից ու այժմ հանդիսանում է նրանց նստավայրը։


== Ուրվականներ ==
Ասում են, որ ամրոցում շրջում են ոմն մոխրագույն հագած լեդիի ու 16-րդ դարում Արբրոութի վանահոր՝ Դեյվիդ Բիթոնի ուրվականները։


== Ծանոթագրություններ ==


== Արտաքին հղումներ ==
Ethie Castle Home Page
Լատարիկո

Լատարիկո (իտալերեն՝ Lattarico) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4137 մարդ, բնակչության խտությունը կազմում է 99 մարդ/կմ²։ Զբաղեցնում է 42 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ (+39) 0984։


== Ծանոթագրություններ ==